# Battambang

Battambang (ក្រុងបាត់ដំបង en khmer), també coneguda com a Krong Battambang (ក្រុងបាត់ដំបង, ciutat de Battambang) és la capital de la província homònima, situada al nord-oest de Cambodja.
Fundada el segle xi per l'imperi Khmer, actualment Battambang és la principal província productora d'arròs del país. Durant prop de 100 anys, va ser un important centre comercial i capital de la província siamesa de Cambodja Interior (1795-1907), tot i que sempre va estar poblada per Khmers. Actualment, Battambang segueix essent un important nucli comercial, servint com a connector entre Phnom Penh i Tailàndia.
La ciutat està localitzada a la riba del riu Sangkae, un corrent d'aigua petit i tranquil que travessa la província. Com en bona part de Cambodja, els elements arquitectònics més destacables són els provinents de l'època colonial francesa, destacant algunes de les construccions civils més remarcables del país.

## Història

Battambang va establir-se com una important ciutat comercial, amb al voltant de 2.500 habitants, al llarg del segle xviii. La població es va assentar seguint la carretera paral·lela al riu Sangkae (Stung Sangkae). El 1795 Siam (actualment Tailàndia) es va annexar bona part del nord-oest de Cambodja, incloses les actuals províncies de Banteay Meanchey, Battambang, Oddar Meanchey, Pailin i Siem Reap. Aquesta regió va passar a formar la província de Cambodja Interior. Els siamesos van governar Battambang com una capital provincial, a través de la família khmer dels Aphaiwong, branca de la família reial Khmer, i que va governar durant sis generacions i fins al 1907, moment en què aquesta província va ser cedida als francesos, essent reunificada a Cambodja, en el marc de la colònia d'Indoxina.

## Geografia
### Relleu

La ciutat de Battambang es troba a la planura cambodjana, essent creuada pel riu Sangker, un afluent del llac Sap i que és completament navegable en l'època de pluges.

### Clima

Dades climàtiques a Battambang :
| Mes | gen | febr | març | abr | maig | juny | jul | ag | set | oct | nov | des | anual |
| Màxima mitjana °C (°F) | 31 (88) | 33 (92) | 35 (95) | 36 (96) | 34 (93) | 33 (91) | 32 (89) | 32 (89) | 31 (88) | 30 (86) | 30 (86) | 30 (86) | 32 (90) |
| Mínima mitjana °C (°F) | 19 (67) | 21 (70) | 23 (73) | 24 (76) | 24 (76) | 24 (76) | 24 (76) | 24 (76) | 24 (75) | 23 (74) | 22 (72) | 20 (68) | 23 (73) |
| Precipitació mitjana mm (polzades) | 0,2 | 0,7 | 1,9 | 3,4 | 6,2 | 5,8 | 6,1 | 6,1 | 10,2 | 8,8 | 3,3 | 1 (0.04) | 53,7 |
| Font: ||||||||||||||

## Transport

La principal manera per arribar a la ciutat, i la més eficaç, és a través dels autobusos que s'hi desplacen des de Bangkok, Phnom Penh i Siem Reap. L'aeroport es troba en desús, i la línia de ferrocarril de passatgers encara no ha estat restaurada.
També hi ha connexió amb vaixell amb Siem Reap a través del riu Sangkae, tot i que durant l'estació seca, els baixos nivells de l'aigua impedeixen aquest mitjà. Com que els autobusos són més barats i més ràpids, el viatge en vaixell només l'utilitzen turistes i habitants locals que viuen al costat del riu.

## Fills il·lustres

* Kalyanee Mam - Director de cinema
* Vann Nath - pintos, artista, escriptor i activista pels drets humans
* Sopheap Pich - escultor i artista
* Arn Chorn-Pond - activista pels drets humans

## Ciutats agermanades

* Stockton, Califòrnia, Estats Units
* Kleinmachnow, Brandenburg, Alemanya

## Referències

* ↑ Goscha, Christopher E. Thailand and the Southeast Asian Networks of the Vietnamese Revolution, 1885-1954. Surrey, UK: Curzon Press, Nordic Institute of Asian Studies, 1999, p. 123. ISBN 0700706224 [Consulta: 3 Dec 2013].
* ↑ http://www.weatherbase.com/weather/weather.php3?s=26984&refer=wikipedia |title =Weatherbase: Historical Weather for Batdambang, Cambodia

## Bibliografia

* Analyzing Development Issues Trainees, ADI Team, and Cooperation Committee for Cambodia. Labour Migration to Thailand and the Thai-Cambodian Border Recent Trends in Four Villages of Battambang Province. Small-scale research report. [Phnom Penh?]: Cooperation Committee for Cambodia, 2003.
* Catalla, Rebecca F. Crossing Borders, Crossing Norms Vulnerability and Coping in Battambang Province. SCVCS report, #5. Phnom Penh, Cambodia: UNICEF/AFSC, 2000. ISBN 0-910082-41-3
* Kassie, Alebachew, and Nguon Sokunthea. Credit and Landlessness Impact of Credit Access on Landlessness in Cheung Prey and Battambang Districts. Phnom Penh: Oxfam GB Cambodia Land Study Project, 2000.
* Mourer, Cécile, and Roland Mourer. The Prehistoric Industry of Laang Spean, Province of Battambang, Cambodia. Sydney: Australasian Medical Pub, 1970.
* Robinson, Court, Suphāng Čhanthawānit, and Lekha Nou. Rupture and Return Repatriation, Displacement, and Reintegration in Battambang Province, Cambodia. Bangkok: The Center, 1994. ISBN 974-631-130-1
* Grant Ross, Helen. Battambang = Pâtṭaṃpaṅ = Bad Dambaung = Le bâton perdu : histoire d'une ville. Phnom Penh, Cambodge: 3DGraphics Pub, 2003. ISBN 979-96974-4-1 in French and Khmer
* Tūc, Jhuaṅ. Battambang During the Time of the Lord Governor. Phnom Penh: Cedoreck, 1994.
* Vinary, Vonn. "All Our Livelihoods Are Dead" Landlessness and Aquatic Resources in Battambang Province. [Phnom Penh]: Oxfam GB Cambodia Land Study Project, 2000.
* Wallgren, Pia, and Ray Sano. Report on the Reconciliation Areas Based on in-Depth Interviews Conducted in Six Villages in Battambang, Banteay Meanchey and Siem Reap Provinces. Phnom Penh: UNDP/CARERE, 2000.

## Enllaços externs

* Battambang - The Rice Bowl of Cambodia (Pàgina web oficial a www.battambang-town.gov.kh) Arxivat 2007-10-18 a Wayback Machine. (en khmer i en anglès)
* Temple de Phnom Bannon Hill